Държавен вестник, бр. 53, 2014 г., стр. 11

БРОЙ  53	
Д Ъ Р Ж А В Е Н  В Е С Т Н И К 	
СТР.  11  
за установяване на лицата, замислили или 
подготвящи престъпления, и тяхното разу-
беждаване.
(4) За пресичане на престъпления полицей-
ските органи осъществяват мероприятия за 
преустановяване на изпълнителното деяние, 
предотвратяване настъпването на престъпни-
те му последици и ограничаване на техните 
размери. 
Чл. 62. (1) В изпълнение на дейностите по 
този закон министърът на вътрешните работи 
по предложение на ръководителите на струк-
турите по чл. 37 издава писмени заповеди 
за въвеждане на временни ограничения за 
извършване на дейности, ако те застрашават 
националната сигурност или обществения ред. 
(2) Заповедите по ал. 1 се издават: 
1. за предотвратяване извършването на 
престъпления или нарушения на обществения 
ред на определени обществени места;
2. при безредици или при непосредствена 
опасност от възникването им;
3. при провеждане на карантинни меро-
приятия по предложение на здравните органи.
(3) Ограниченията по ал. 1 не се прилагат 
при стачки, събрания, митинги и манифеста-
ции, провеждани по установения ред.
(4) За заповедите по ал. 1 се уведомява 
незабавно кметът на общината или кметът 
на кметство. Заповедите се разгласяват чрез 
средствата за масово осведомяване или по 
друг подходящ начин.
(5) Заповедите по ал. 1 могат да се обжалват 
от засегнатите лица и организации в 7-дневен 
срок чрез министъра на вътрешните работи 
пред Върховния административен съд. Минис-
търът на вътрешните работи може да отмени 
заповедта си в срок до 24 часа от получаване 
на жалбата, а ако не намери основания за това, 
я изпраща незабавно в съда. Съдът разглежда 
жалбата в открито заседание и се произнася 
в тридневен срок от постъпването є.
(6) Действието на заповедите се прекратява 
с изтичането на техния срок, след отпадане 
на основанията за издаването им или с ре-
шението на съда по ал. 5.
Чл. 63. (1) Дейността на полицейските 
органи по противодействие на престъпността 
и опазване на обществения ред може да се 
подпомага от извънщатни сътрудници.
(2) Извънщатните сътрудници нямат пра-
вомощия на полицейски органи.
(3) Изискванията към извънщатните съ-
трудници, редът за вписването им, техните 
функции, редът за координация и ръководство 
на дейността им се определят с наредба на 
министъра на вътрешните работи.
(4) При осъществяне на дейността си из-
вънщатните сътрудници се легитимират с 
карта, чиито вид, форма и ред за издаване и 
ползване се определят с наредбата по ал. 3.
(5) За осъществяване на дейността по ал. 1 
на извънщатните сътрудници не се заплаща 
възнаграждение.
(6) Главните и областните дирекции водят 
списък на извънщатните сътрудници.
Чл. 64. (1) Полицейските органи могат да 
издават разпореждания до държавни органи, 
организации, юридически лица и граждани, 
когато това е необходимо за изпълнение на 
възложените им функции. Разпорежданията 
се издават писмено или устно. 
(2) При невъзможност да се издадат писмено 
или устно разпорежданията могат да се издават 
чрез действия, чийто смисъл е разбираем за 
лицата, за които се отнасят.
(3) При изпълнение на функциите по кон-
трол на правилата за движение по пътищата 
разпорежданията могат да се издават чрез 
положение на тялото и/или ръцете, действия 
или знаци, посочени в закон.
(4) Разпорежданията на полицейския орган 
са задължителни за изпълнение, освен ако 
налагат извършването на очевидно за лицето 
престъпление или нарушение.
(5) Разпореждането, издадено в писмена 
форма, съдържа следните реквизити: 
1. наименование на органа, който го издава; 
2. адресат на разпореждането; 
3. фактически и правни основания за из-
даване; 
4. разпоредителна част, с която се опре-
делят правата или задълженията, начинът и 
срокът за изпълнението; 
5. пред кой орган и в какъв срок може да 
се обжалва; 
6. дата на издаване и подпис на лицето, 
издало разпореждането, с означаване на 
длъжността му. 
(6) Разпорежданията, издадени в писмена 
форма, могат да се обжалват по реда на Ад-
министративнопроцесуалния кодекс.
Чл. 65. (1) Полицейските органи преду-
преждават устно или писмено лицето, за 
което има достатъчно данни и се предполага, 
че ще извърши престъпление или нарушение 
на обществения ред. 
(2) За писменото предупреждение се съставя 
протокол, с който лицето се предупреждава 
за отговорността, която се предвижда при 
извършване на съответното престъпление или 
нарушение на обществения ред.
(3) Протоколът за предупреждение се 
съставя в присъствието на лицето и на един 
свидетел, като след запознаване със съдържа-
нието му се подписва от полицейския орган, 
лицето и свидетеля. Отказът на лицето да го 
подпише се удостоверява с подписа на свиде-
теля. В случаите на домашно насилие копие 
от протокола за предупреждение се предоставя 
на пострадалото лице при поискване.